Norges kulturvernforbund

Landsmøte 2020

Saksliste:

|  |  |
| --- | --- |
| **Sak 1** | **Konstituering**Opprop, valg av møteleder, reserve møteleder, referent og to representanter til å undertegne protokollen.Forslag til skriftlig forretningsorden for landsmøte er vedlagt.Landsmøte konstitueres.  |
| **Sak 2** | **Årsmelding og regnskap for 2018 og 2019**Til behandling, styrets årsmelding med regnskap for 2018 og 2019.**Forslag til vedtak:** Årsmelding og regnskap for 2018 og 2019 godkjennes.  |
| **Sak 3** | **Fastsettelse av kontingenten for 2020 -2022**Styrets innstilling: Ingen medlemsorganisasjon betaler mindre enn kr 1 000 eller mer enn kr 10 000 i årlig kontingent. Medlemsorganisasjoner med mer enn 1 000 personlige medlemmer betaler kr 1,- pr medlem. Paraplyorganisasjoner betaler kr 100,- pr medlem. Organisasjoner som i all hovedsak har institusjonsmedlemmer betaler kr 25,- pr institusjonsmedlemsskap. Kontingenten beregnes på grunnlag av innbetalt kontingent/medlemstall pr 31/12 forrige år. Styrets klargjøring av forskjellen på paraplyorganisasjoner og organisasjoner med institusjonsmedlemskap (vedtatt på styremøte 12/02/97): En paraplyorganisasjon er en organisasjon med organisasjoner, foreninger, lag o.l. som medlemmer. Kontingenten til paraplyorganisasjoner er knyttet til enkeltindivider.I en organisasjon med institusjonsmedlemmer betales kontingenten etter antall institusjoner i organisasjonen. Dette vil gjelde Norsk Forening for Fartøyvern og Arkivforbundet. Styret fremmer forslag om en gjennomgang av kontingentsystemet før neste landsmøte. Kontingenten for medlemmer i Kulturvernforbundet har stått uforandret siden starten i 1994, og styret mener det nå bør foretas en evaluering og vurdering av mulige justeringer av kontingentsystemet og kontingentnivået.  Kulturvernforbundet er i stor grad finansiert ved direkte statstilskudd og avlaster medlemsorganisasjonene for kostnader til de fellesfunksjoner forbundet utøver. Samtidig er det viktig at det tydelig markeres gjennom kontingentsystemet at forbundet er etablert av medlemsorganisasjonene og at dialogen mellom medlemsorganisasjonene og forbundet er det som setter retningen for virksomheten. Etter styrets mening bør kontingenten justeres iallfall i samsvar med prisstigningen. De offentlige tilskudd til Norges kulturvernforbund har over tid økt med prisstigningen. For de som vurderer vår virksomhet utenfra er det naturlig å forvente at også våre kontingentinntekter prisjusteres. Prisstigningen fra 1994-2019 er 68.6 pst. Prisstigningen fra 2004-2019 er 36.8 pst. I tillegg til en prisjustering er det også andre sider som bør vurderes.  Styret anbefaler derfor at det nedsettes en egen gruppe som tar for seg dette og at styret på bakgrunn av en slik utredning legger fram sine anbefalinger på neste landsmøte i 2022.  Styret oppnevner en gruppe med noen medlemmer fra organisasjonene, ledet av et styremedlem i forbundet og med sekretariat i Kulturvernforbundet. Grunnprinsippet i kontingentsystemet er i dag kr 1 pr medlem, og med kr 1000 som nedre grense og kr 10 000 som øvre grense. I tillegg er det egne satser for medlemmer med institusjoner og organisasjoner som medlemmer. Assosierte medlemmer har halv kontingent.  Utredningen bør vurdere om det kan gjøres forenklinger eller andre endringer i dette systemet. Kontingentnivået bestemmer også antall stemmer på landsmøtet.  Gruppen bør også se på om dette bør videreføres som i dag. I påvente av en slik evalueringsprosess, fremmer styret forslag om at kontingenten forblir uforandret fram til og med 2022.    **Forslag til vedtak:** Kontingenten til Kulturvernforbundet forblir uforandret fram til og med 2022. Styret nedsetter en gruppe for å vurdere kontingentsystemet og fremme forslag til endringer i kontingenten med utgangspunkt i prisstigningen. Styret gir sine anbefalinger på landsmøtet i 2022.  |
| **Sak 4** | **Budsjett og arbeidsprogram for 2020 -2022**Vedlagt er utkast til budsjett for perioden 2020-2022 og arbeidsprogram 2020-2022 til drøfting i landsmøte.**Forslag til vedtak:** Budsjett og arbeidsplan for 2020 - 2022 tas til orientering. Styret gis fullmakt til å disponere eventuelle økte tildelninger i 2018 og 2019 og tilpasse budsjetter / aktivitet.  |
| **Sak 5** | **Forslag fremmet av medlemmene og styret**Styret fremmer forslag om en gjennomgang av kontingentsystemet før neste landsmøte, ref. sak 3. Det foreligger ingen andre forslag fra medlemmene eller styret.  |
| **Sak 6** |  **Nye medlemmer**Det foreligger to søknader for medlemskap i år, fra Norsk Nuperelleforening og Europa Nostra Norge. Søknadene er vedlagt. **Forslag til vedtak:** Norsk Nuperelleforening og Europa Nostra Norge tas opp som hovedmedlemmer i Norges kulturvernforbund.  |
| **Sak 7** | **Valg**Det vises til innstilling fra valgkomiteen.Det vises til valgkomiteens forslag om honorar til styremedlemmerStyret foreslår at den sittende valgkomiteen forsetter, med følgende medlemmer: Torill Johnsen (leder), Jørg Eirik Waula og Asgeir K. Svendsen, med Erik Rønning Johansen som vara. Det vises til instruks for valgkomiteen. Styret foreslår at statsautorisert revisor Trond Syversen, Revisjon 1 Nor AS, velges som revisor for årene 2020 og 2021. |
| **Sak 8** | **Resolusjonsforslag**Styret foreslår å gå bort fra ordningen med landsmøteuttalelse fra og med 2020. |